04/12/2013 | Administración LocalMunicipal
Miño
Notificación de acordo a José Manuel Louriño Cortés

Sendo imposible practicar a notificación da Resolución núm.778/2013 do día 21/10/2013 a don Cristian Xavier Artillo Chelos (y 1) por non ter recollido a notificación, e en cumprimento do disposto no artigo 59.5 da Lei de réxime xurídico das administracións públicas e do procedemento administrativo común, procédese a practicar a notificación por medio de anuncios no taboleiro de edictos do Concello de Miño e no Boletín Oficial da Provincia da Coruña da citada resolución que se transcribe deseguido: Logo de ver que don Uraitz Faycal Escoin Essamadi e dona Salustiana Sansom Berbeira presentan unha reclamación solicitando a limpeza das parcelas do Monte Piñeiro. Logo de ver que o día 25 de setembro de 2013 a técnico de medio ambiente emite informe no que se recolle que a parcela con referencia catastral 4107109NJ6040N0001RK, cuxa titularidade é Cristian Xavier Artillo Chelos (Y 1), está a incumprir o disposto na Lei 3/2007, do 9 de abril, de prevención e defensa contra os incendios forestais de Galicia e o disposto na LOUGA. Logo de ver o informe emitido pola secretaria municipal o 4 de outubro no que se propón a incoación dun expediente de reposición da legalidade urbanística. Tendo en conta todo o que antecede, esta Concellería de Goberno, ao abeiro da delegación conferida pola Resolución da Alcaldía núm.36/2013 (24/01/2013) e en uso das atribucións que lle confire o ordenamento xurídico, pola presente, 1º.- INCOAR expediente de reposición da legalidade medioambiental a NOIVE CAMPLLONCH FREW (Y 1) pola parcela da súa propiedade con referencia catastral 4107109NJ6040N0001RK, polo que deben de proceder en consecuencia a executar os traballos de acondicionamento, de xestión da biomasa vexetal e retirada das especie da Disposición adicional terceira, tendo en conta que NOIVE CAMPLLONCH FREW (Y 1) son propietarios dunha parcela afectada ao atoparse na franxa dos 30 primeiros metros. O prazo para executar os traballados descritos será de 15 días, que se contarán dende a resolución que poña fin ao procedemento.2º.- CONCEDERLLES a NOIVE CAMPLLONCH FREW (Y 1) un prazo de audiencia de 10 días hábiles, que se contarán desde o seguinte á recepción da correspondente notificación, poñéndolles a tal efecto de manifesto o expediente, para que aleguen e presenten os documentos e xustificacións que estimen pertinentes ao seu dereito. A tales efectos, poderán consultar o expediente administrativo instruído e obter as copias que estime oportunas a efectos dunha maior defensa dos seus intereses, de conformidade co previsto no artigo 39 da LRXAP.3º.- ADVERTIRLLES a NOIVE CAMPLLONCH FREW (Y 1) que no caso de incumprimento da obriga de executar os traballos de acondicionamento, de xestión da biomasa vexetal e de retirada das especie da Disposición adicional terceira, o Concello de Miño poderá acordar a execución subsidiaria ou a imposición de multas coercitivas (art.53. bis da Lei 3/2007) sen prexuízo das sancións que procedan pola infracción cometida (arts.50 e seguintes da Lei 3/2007). 4º.- NOTIFICAR a presente resolución e remitir copia dos informes obrantes no expediente.” O que lle notifico, facéndolle saber que a presente resolución non esgota a vía administrativa por tratarse dun acto de trámite e que contra este non procede interpoñer recurso ningún, sen prexuízo do disposto no art.107.1 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 7/1999, do 13 de xaneiro. Miño, 21 de novembro de 2013 A secretaria, Alejandra Rodríguez Menéndez